TMB หน้าซีดเป็นไก่ต้ม! กำไร Q3/59 ลดเกิน 30%
TMB หน้าซีดเป็นไก่ต้ม! หลังตั้งสำรองฯ เพิ่มขึ้นฉุดกำไร Q3/59 ร่วง 34% มาที่ 1.85 พันลบ. จากปีก่อนมีกำไร 2.82 พันลบ. ขณะที่ 9 เดือนแรกมีกำไรอยู่ที่ 6.09 พันลบ. ลดลง 9% จากปีก่อนมีกำไร 6.71 พันลบ.
19 ต.ค. 2559

ธนาคารทหารไทย จำกัด (มหาชน) หรือ TMB รายงานผลการดำเนินงานไตรมาส 3/59 สิ้นสุดวันที่ 30 ก.ย.59 (รวมบริษัทย่อย) มีกำไรสุทธิ 1.85 พันล้านบาท หรือมีกำไรสุทธิ 0.0421 บาทต่อหุ้น ลดลง 34% จากช่วงเดียวกันของปีก่อนที่มีกำไรสุทธิ 2.82 พันล้านบาท หรือมีกำไรสุทธิ 0.0643 บาทต่อหุ้น
ทั้งนี้ผลการดำเนินงานในไตรมาสดังกล่าวมีกำไรลดลงเนื่องจากบริษัทมีการตั้งสำรองเพิ่มขึ้น โดยมีการตั้งสำรองจำนวน 2.54 พันล้านบาท
อย่างไรก็ตาม ผลการดำเนินงานช่วง 9 เดือนแรกมีกำไรสุทธิ 6.09 พันล้านบาท หรือ 0.139 บาทต่อหุ้น ลดลง 9% จากช่วงเดียวกันของปีก่อนที่มีกำไรสุทธิ 6.71 พันล้านบาท หรือ 0.1535 บาทต่อหุ้น